### Beslutning

Udvalget kunne enstemmigt tiltræde indstillingen med bemærkning om, at udvalget anbefaler, at den af Magistratsafdelingen for Teknik og Miljø i notat af 14. marts 2019 til Teknisk Udvalg foreslåede forsøgsordning med at anvende 10 liters flasker til servering af vand i forbindelse med større arrangementer iværksættes.

**Beslutningsforslag fra [adresse]**

**Baggrund:**

Byrådet har med nedsættelsen af Bæredygtighedsudvalget tydeligt markeret, at man i [adresse] ønsker at gå forrest i forhold til den grønne omstilling. Når et udvalg af denne karakter nedsættes følger en forventning om handling på dette vigtige område. Et område som borgerne forventer, at vi politikere tager dybt alvorligt. Da udvalget skal give anbefalinger på en række store områder, kan det virke nærliggende at afholde sig fra at stille forslag på disse områder, for at give plads til de store strategiske helhedsløsninger. Det vil være en fejl, da konsekvensen kan blive stilstand på disse områder i perioden indtil udvalget når området. De facto kan udvalget på den måde risikere at fungere som en syltekrukke for nogle af de tiltag vi kan igangsætte allerede i dag.

Som medlem af bæredygtighedsudvalget bliver man naturligt løbende klogere på en lang række områder og også opmærksom på lavthængende frugter og tiltag der kan realiseres med det samme uden nævneværdige omkostninger eller sågar med besparelser eller indtægter til følge.

CO2-udledningen fra produktion af en liter postevand er ca. 750 gange lavere end fra en liter flaskevand. Samtidig stilles der angiveligt skrappere krav til postevand i [adresse] end der gør til vand på flaske. Ofte er vand fra vandhanen således renere end vand på flaske, og samtidig er omkostningen for en liter flaskevand mange hundrede gange højere både miljømæssigt og i kroner og ører. Et af problemerne med plastik er, at det ikke bliver nedbrudt i naturen, og at mere end 70 pct. af den producerede plastik bliver til affald. Desuden bliver kun omkring 9 pct. plastikaffald genbrugt, og det meste bliver kun genbrugt en enkelt gang. Endeligt er udviklingen i produktion af plastik stigende, og det anslås, at der smides 50 bilioner plastikflasker ud hvert år.

**Det foreslås derfor at Byrådet beslutter følgende straks-tiltag for grøn omstilling:**

1. Salg og servering af vand på plastikflaske under [adresse] ressortområde, herunder på [adresse], stoppes med øjeblikkelig virkning.
2. Det henstilles til at salg og servering af brusvand i plastikflasker erstattes af mere bæredygtige alternativer.
3. Der stilles krav i overensstemmelse med ovenstående i forbindelse med aftaler om forpagtning af kantiner mv i kommunale bygninger.
4. I stedet for salg af vand i plastikflaske, opfordres til salg af genanvendelige drikkedunke.

**Indstilling fra Magistratsafdelingen for Teknik og Miljø**

Opfølgning på beslutningsforslag fra Det radikale Venstre om at ophøre med salg af vand i plastikflasker.

### Resumé

Det radikale Venstre har stillet et beslutningsforslag om, at salg af vand på flaske i [adresse] ophører med øjeblikkelig virkning og erstattes af mere bæredygtige alternativer. Et tilsvarende krav foreslås i forbindelse med aftaler om forpagtning af kantiner mv i kommunale bygninger. Desuden opfordres til salg af genanvendelige plastikdunke.

I indstillingen redegøres for, hvordan der er taget en række initiativer for at nedbringe brugen af plastikflasker de kommunale bygninger. Endvidere redegøres der for arbejdet med en samlet strategi for anvendelsen af plastik i kommunal sammenhæng.

Samlet set finder Teknik og Miljø, at der er taget behørige hensyn til at nedbringe brugen af plastikflasker i de kommunale bygninger, og kan derfor ikke anbefale yderligere regulering af området.

### Indstilling

Det indstilles,

At 1) Der ikke indføres yderligere regulering af salget af vand i plastikflasker.

### Sagens forløb

20-06-2018 [adresse]
Sagens behandling blev udsat i byrådets møde den 20. juni 2018.
 22-08-2018 Aarhus Byråd
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 22. august 2018 om magistratsbehandling af forslaget.

 Sagen bedes tilbagesendt byrådet via Magistraten.
 10-01-2019 Teknik og Miljø
Beslutningsforslaget besvaret med indstilling fra Magistratsafdelingen for Teknik og Miljø.
 23-01-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 28-01-2019 Magistraten

Fremsendes til [adresse] med bemærkning, at Magistraten i mødet den 28. januar 2019 anbefaler, at byrådet tiltræder Magistratsafdelingen for Teknik og Miljøs indstilling af 10. januar 2019.

Borgmester Ragnar Iversen, rådmand Jack Klausen, rådmand Werner Johansen, rådmand Christopher Mathiesen, Agnete Nissen og Christoffer Toft tog forbehold.

Der ønskes en drøftelse i [adresse].

 20-02-2019 [adresse]
Fremsendes til Teknisk Udvalg til behandling i henhold til beslutning i byrådets møde den 20. februar 2019.
 18-03-2019 Teknisk Udvalg
Udvalget kunne enstemmigt tiltræde indstillingen med bemærkning om, at udvalget anbefaler, at den af Magistratsafdelingen for Teknik og Miljø i notat af 14. marts 2019 til Teknisk Udvalg foreslåede forsøgsordning med at anvende 10 liters flasker til servering af vand i forbindelse med større arrangementer iværksættes.